"Karakteristik Sifat yang harus dimiliki oleh Pemuda Islam"
Assalamu alaikum Wr Wb.
Bismillahirrahmanirrahim
Sinninna tomatoa melebbikku, enrengnge silessureng malebbikku engkae hadere…
De’gaga ada kaminang masaro lebbi ri puada, kaminang mappassau kininnawa ipuada, sangadinna ada Alhamdulillahi rabbil alamin, sebagai atanra asukkurukeng maraja tenri gangkata lao ri Puang Allahu Ta’ala, nasaba naweremmopi adising-disingeng, apaulleang, makkotoparo teppe’, sehingga natopada engka hadere ri onroang mabbarakka’e we, de’laing akkatta topada maleo pasilennerengngi salah siddi pakkasiwiang wajitta lao ri puang Allahu ta’ala, iyanaritu tettongiwi sempajang juma’ta sibawa berejama’.
Makkaotoparo shalawa’ enrengnge mappasalama’ sukkuki lao ri ale malebbina Nabitta Muhammad Saw. Nabi iya matarakka`I deraja’na rupa taue, dari derajat yang hina menuju derajat yang mulia, nabi iya engkae mancaji akkacoereng malebbi risesena rupa tauwwe sehingga weddingngi selama’ tuo rilino makkotoparo ri ahera matti’. Insya Allah,,,, Amin.
Sininna umma’ selleng malebbikku engkae hadere..
Rilalenna iye kesempatang mabbarakka’e we, upuminasai palettukengngi ada-ada appasiringerranggeng iyanaritu “Karakteristik Pemuda Remaja Islam” yaregga tomakkeda pekkogiro semestinna sifa’-sifa weddingnge napunnai Kallolo sellengnge.
Sinninna silessureng selleng engkae hadere..
Majeppu sitongeng-tongenna pura mancaji ketentuangngitu makkada de’gaga wedding patterru`i, iyaregga mancaji passelle pole ri tomatoae terutama pemimping agamae, pemimping masyaraka’e, makkotoparo pemimping negarae, sangadinna ana’ mudae mi ritu. Jaji makkuannaro, parellu siseng engka itella`e pembinaan madeceng, parellui ipiara madeceng ana’muda kallolota, sarekkoemmengngi mancaji pattola, yaregga mancaji pemimping makessingngi, sehingga weddingngi makkiguna rilalenna agamae, masyaraka’e, makkotoparo bangsa negarae.
Narekko pada ritai keadaanna saisa’ ana’mudae makkokkoe, maega ladde pugau anu masala, iya weddingnge makkasolang-solang baik ri alena makkotoparo ritau laingnge. Contohna iyanaritu maega ana’ muda makkokkoe, iyapa naseng alena jago narekko minung minuman kerasni, mannarkobani, mabbaronta’i, dan lain-lain sebagainya.
Olehnya itu, idi’ sininna silessureng malebbi’ku para pemuda harapan bangsa, pada laoni’ mai natopada padecengi ampe kedota, topada makkigunangngi sininna potensi iya ripunnaiyye lao rilaleng madecengnge, sehingga weddingngi’tu makkiguna lao ri agamae, masyaraka’e, bangsa dan negarae. Nasaba sitonget-tongenna idi pemudae, punnaiki kekuatan besar untuk melakukan suatu perubahan yang lebih baik ri tengngana masyaraka’e. pada toha napuada Presiden Sukarno makkada : “kau berikan aku seribu generasi tua,itu tidak ada artinya bagi saya, akan tetapi disaat engkau memberikan aku sepuluh generasi muda, maka niscaya akan ku goncangkan dunia ini”.
Sininna silessureng malebbi’ku enreng’e tomatoa malebbi’ku engkae hadere.
Tentu muncul pakkutana rilaleng ati makkada, pekkogiro sifa’-sifa’ yang semestinna napunnai tassiddie pemuda…???
Menurut ale malebbina Gurutta Dr. M. Manzoor Alam, kriteria dan sifat-sifat dasar untuk menjadi seorang pemuda Islam yang ideal adalah sebagai berikut :
1. Pertama, Mateppe Nennia Mappassewwa Lao Ri Puang Allahu Ta’ala.
2. Kedua, Mappideceng Lao Ri Duae Pajajianna
3. Ketiga, Senantiasai Mattuntu’ Paddisengeng
4. Keempat, Iyanaritu Haruski Punnai Sifa’ Malempu dan Bertanggungjawab,
5. Kelima, Menjalin Ukhuwah Islamiyah.
Sebagai kesimpulang, pada laoni’mai topada padecengiwi ampe kedota, khususnya silessureng malebbiku para generasi muda yang nantinya kelak akan menjadi generasi penerus pembangunan bangsa. Makkotoparo tomatoa malebbi’ku, pada laoni’mai pada iperhatikangngi ana’ta, tapakanjakiwi pembinaanna, bara’ koammengngi weddingngi napitangngi deceng, baik rilino makkotoparo ahera’ matti insya Allah. Begitupula kepada pemerintah, agar kiranya senantiasa memberikan perhatian khusus kepada para pemuda untuk kembangkangngi potensinna. Intinya untuk mencapai Generasi muda islam yang ideal, perlu engka kerjasama dari semua pihak, baik Pemuda itu sendiri, Orangtua, maupun Pemerintah sehingga bisa terwujud Masyarakat Madani, baldatun Thoyyibatun Warabbun Gafur…. Amin ya Robbal Alamin…
Minalahil Musta'an Wa Alaihit Tiklan...
Wassalamu Alaikum Wr Wb.
ind_Latn taq_Latn ace_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn zsm_Latn bug_Latn bug_Latn bug_Latn bug_Latn ind_Latn ind_Latn yor_Latn jav_Latn